213 
Fra Insektædere stamme Gumlerne; de laveste Gumlere afvige ikke fra Insektæderne 
i andet end den Række af Egenskaber, som Gumlernes ejendommelige Vaner føre med sig. Men 
fra de alleroprindeligste Insektædere maa de stamme; der kan endnu hos Gumlere findes en 
enkelt oprindelig Egenskab, der er ukjendt hos Nutidens Insektædere og peger tilbage til Pung- 
dyrene, men maa have været at finde hos de første Insektædere, den oprindeligste Orden af 
Placentalia: Stigbøjlen kan være stilkformet. 
Det er Vanen at leve væsenligst af Termiter, der har gjort Insektædere til Gumlere. 
Ved Hjelp af Lugtesandsen have Gumlernes Stamformer opsporet Termiterne; ved Hjelp af 
Haandens Kløer have de opbrudt Termiternes faste Bo; for ret at komme i heldig Stilling til 
at kunne arbejde have de sat sig paa Bagbenene og støttet sig paa Halen; mangen Gang have 
de ogsaa maattet bruge Foden til at kradse og grave; med Tungen have de opslikket de bløde 
Insekter, som de ikke have haft nødig at tygge, men have kunnet knuse mod Ganen eller sluge 
hele. De Egenskaber, som de første Gumlere have faaet som Følge af deres Jagt paa Termiter, 
præge endnu de øverste Gumlere, selv om deres Vaner ere blevne ganske andre. 
Det der mest iøjnefaldende har præget Gumlerne, er Tungens Brug og Følgerne deraf. 
Tungen selv er.saa meget øvet i Strækning, at den snart er bleven lang og smal, og dens Muskler 
have faaet Tilbøjelighed til at voxe paa mærkelig Maade. Ogsaa Tungens Bevæge-Nerve, Nervus 
hypoglossus, voxer og udvider Foramen condyloideum. Spytkirtlerne, der give den lange Tunge 
tilbørlig Klæbrighed, voxe. Munden aabnes saa lidt som muligt, for at Byttet ikke skal und- 
slippe eller spildes, og Mundspalten indsnevres derfor og bliver lille, ikke større end, at Tungen 
med Byttet netop kan glide igjennem. Paa Formen af Ansigtet har Tungen en væsenlig Ind- 
flydelse; Ansigtet bliver langt, men smalt, næsten tudformet. Tungens Tryk mod Gane og 
Ganesejl giver Ben-Ganen Tilbøjelighed til at forlænge sig tilbage; Ganeben og Vingeben ud- 
vide sig i Ganesejlet. — Det kan ske, at nogle af de øverste Gumlere ophøre at leve af Insekter 
og vænne sig til Planteføde; deres Tunge indskrænkes, men beholder dog ikke lidt af sin lange, 
smalle Form; og selv om Ansigtet forkortes sammen med Tungen, beholder det dog ret lille 
Mundspalte og smal Mundhule og noget af Tudformen. 
Fortænderne blive strax satte ud af Brug, og de forsvinde helt, Hjørnetænderne lige- 
ledes. Brugen af Kindtænderne indskrænkes strax i høj Grad, og de vanslægte. De blive til 
smaa Vantrivninger af ensartet simpel Kegleform, valseformede, naar Spidsen er afslidt; de 
miste Emaillen, og de ophøre at danne Rod; deres Tal kan forhøjes eller indskrænkes, og de 
